哭從伯祭酒
作者：無名氏
朝代：唐

paragraphs: 剖符馮翊次，以疾拜司成。
義重疎皆友，仁深怨不生。
昔居南比省，長話水雲情。
吟諷資高興，絲綸發重名。
經秋漳浦臥，一旦逝川聲。
自古誰迴得，重泉獨往程。
明靈辭魏闕，冬日冷秦宮。
〖1〗孝子號天護，銘旌引柩行。
門闌容足跡，章句許才清。
劣薄無因報，恩知豈謂輕？
捫膺詞莫吐，奠酒淚先傾。
從此階前石，何人肯念貞？
（愚魯獻孤石蒙賞孤峭。
同上三○四《悲悼》）（〖1〗「宮」字不韻，趙遂之校作「庭」。
）。